Pont ar Gard

Pont ar Gard a reer eus ur pont-dourbont roman e departamant ar Gard etre kêrioù Usès ha Nimes en Okitania. Pònt de Gard eo e anv okitanek. Savet e voe etre ar bloavezhioù 40 ha 60 dreist ar stêr Gardon evit kas dour Usès da Nimes. Hervez disoc'hoù an enklaskoù diwezhañ ne voe mui implijet adalek deroù ar VIvet kantved. Adal ar Grennamzer e voe savet un hent da dreuziñ ar stêr dre an trede estaj. E kreiz an XVIIIvet kantved e voe staget ur pont all, un hent warnañ, ouzh gwaregoù an estaj izelañ a anver "eil estaj abaoe.